title: Regulamentul de punere în aplicare (UE) nr. 602/2014 al Comisiei din 4 iunie 2014 de stabilire a unor standarde tehnice de punere în aplicare pentru a facilita convergența practicilor de supraveghere cu privire la punerea în aplicare a ponderilor de risc suplimentare în conformitate cu Regulamentul (UE) nr. 575/2013 al Parlamentului European și al Consiliului  Text cu relevanță pentru SEE

text:
               5.6.2014

               RO

               Jurnalul Oficial al Uniunii Europene

               L 166/22

         REGULAMENTUL DE PUNERE ÎN APLICARE (UE) NR. 602/2014 AL COMISIEI
   din 4 iunie 2014
   de stabilire a unor standarde tehnice de punere în aplicare pentru a facilita convergența practicilor de supraveghere cu privire la punerea în aplicare a ponderilor de risc suplimentare în conformitate cu Regulamentul (UE) nr. 575/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (1), în special articolul 410 alineatul (3),
   întrucât:

               (1)

               Este oportun să se stabilească standarde tehnice de punere în aplicare pentru facilitarea convergenței practicilor de supraveghere în ceea ce privește aplicarea unei abordări uniforme pentru a evalua neconformitățile semnificative cu cerințele ale instituțiilor, din motive de neglijență sau omisiune, precum și aplicarea unor ponderi de risc suplimentare. Pentru a facilita convergența practicilor de supraveghere atunci când se aplică ponderi de risc suplimentare, ar trebui să se definească o formulă adecvată. Formula respectivă ar trebui să impună o pondere de risc suplimentară proporțională de maximum 250 %, care să crească progresiv odată cu încălcările ulterioare ale articolului 405, 406 sau 409 din Regulamentul (UE) nr. 575/2013. Ar trebui să se introducă în formulă un factor corespunzător pentru a permite aplicarea unei ponderi de risc suplimentare mai scăzute în cazul expunerilor exceptate în temeiul articolului 405 alineatul (3) din Regulamentul (UE) nr. 575/2013.

               (2)

               Prezentul regulament are la bază proiectele de standarde tehnice de reglementare prezentate Comisiei de către Autoritatea Bancară Europeană.

               (3)

               Autoritatea Bancară Europeană a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (2),

         ADOPTĂ PREZENTUL REGULAMENT:
   Articolul 1
   Considerații generale
   (1)   Autoritățile competente se asigură că orice pondere de risc suplimentară impusă în temeiul articolului 407 din Regulamentul (UE) nr. 575/2013 se aplică tuturor pozițiilor din securitizare relevante deținute de o instituție care sunt afectate de încălcarea semnificativă a articolului 405, 406 sau 409 din Regulamentul (UE) nr. 575/2013.
   (2)   Dacă o instituție rectifică încălcarea cerințelor prevăzute la articolul 405, 406 sau 409 din Regulamentul (UE) nr. 575/2013, ponderea de risc suplimentară încetează să se aplice de îndată ce rectificarea este notificată autorității competente.
   (3)   Atunci când evaluează dacă este necesar să impună o pondere de risc suplimentară, autoritățile competente țin seama atât de caracterul semnificativ al încălcării articolului 405, 406 sau 409 din Regulamentul (UE) nr. 575/2013, cât și de relevanța acesteia pentru analiza de risc a poziției din securitizare. Caracterul semnificativ este luat în considerare atât din punct de vedere cantitativ, cât și calitativ și, după caz, atât la nivelul entității, cât și la nivel consolidat. Pentru evaluarea caracterului semnificativ, autoritățile competente țin seama, printre alți factori, de durata încălcării, de dimensiunea pozițiilor afectate și analizează dacă instituția a încercat în mod proactiv să rectifice încălcarea.
   (4)   Atunci când evaluează dacă o instituție nu a îndeplinit, în privința oricărui aspect semnificativ, cerințele de la articolul 405 din Regulamentul (UE) nr. 575/2013, din motive de neglijență sau omisiune, autoritățile competente nu sunt influențate de faptul că inițiatorul, sponsorul sau creditorul inițial a omis să comunice angajamentul său de a reține un interes economic material de cel puțin 5 % în privința securitizărilor anterioare, în cazul în care instituția poate demonstra că a ținut cont în mod corespunzător de o astfel de circumstanță.
   (5)   În cazul unei încălcări semnificative a cerinței de comunicare a informațiilor care este prevăzută la articolul 409 din Regulamentul (UE) nr. 575/2013, din motive de neglijență sau omisiune din partea instituției, autoritățile competente impun o pondere de risc suplimentară asupra pozițiilor reținute de inițiator, de sponsor sau de creditorul inițial în securitizarea relevantă sau asupra altor expuneri aferente securitizării relevante.
   (6)   Atunci când evaluează dacă instituțiile nu au îndeplinit, în privința oricărui aspect semnificativ, cerințele de la articolul 405, 406 sau 409 din Regulamentul (UE) nr. 575/2013, din motive de neglijență sau omisiune, pentru pozițiile din securitizare emise începând cu 1 ianuarie 2011 și înainte de 1 ianuarie 2014, autoritățile competente pot lua în considerare dacă instituțiile respective au respectat în mod continuu, între data emisiunii și 31 decembrie 2013, cerințele specificate la articolul 122a din Directiva 2006/48/CE a Parlamentului European și a Consiliului (3), precum și în Orientările referitoare la articolul 122a din Directiva 2006/48/CE elaborate de Comitetul Supraveghetorilor Bancari Europeni (4).
   Articolul 2
   Calculul ponderii de risc suplimentare
   În cazul în care o instituție nu îndeplinește, în privința oricărui aspect semnificativ, cerințele prevăzute la articolul 405, 406 sau 409 din Regulamentul (UE) nr. 575/2013, autoritățile competente aplică următoarea formulă pentru a determina ponderea de risc totală (Total Risk Weight — Total RW) în conformitate cu abordarea specificată la articolul 245 alineatul (6) și la articolul 337 alineatul (3) din Regulamentul (UE) nr. 575/2013:
   Total RW = Min[12,5; Original RW × (1 + (2,5 + 2,5 × InfringementDurationyears) × (1 – Article405ExemptionPct)]]
   unde:

               12,5 este un factor care reprezintă valoarea maximă pe care o poate atinge ponderea de risc totală;

               „Original RW” (ponderea de risc inițială) este ponderea de risc care s-ar aplica pozițiilor din securitizare dacă nu ar fi impusă nicio pondere de risc suplimentară;

               2,5 este factorul minim aplicabil ponderii de risc inițiale pentru a calcula ponderea de risc suplimentară;

               „InfringementDurationyears” este durata încălcării, exprimată în ani, rotunjită în jos la cea mai apropiată perioadă de 12 luni. Această variabilă este egală cu „0” pentru o încălcare de mai puțin de 12 luni, egală cu „1” pentru o încălcare de peste 12 luni dar mai puțin de 24 de luni, egală cu „2” pentru o încălcare de peste 24 de luni dar sub 36 de luni, etc. Durata se calculează în general de la momentul inițial al încălcării pentru securitizare, deși autoritățile competente pot impune un punct inițial diferit, luând în considerare particularitățile securitizării. „Încălcare” înseamnă nerespectarea uneia sau mai multor cerințe prevăzute la articolul 405, 406 sau 409 care poate determina impunerea unei ponderi de risc suplimentare. Încălcarea se transformă într-o „încălcare ulterioară” dacă timpul trece fără ca încălcarea să fie rectificată, determinând o creștere progresivă a ponderii de risc suplimentare;

               „Article405ExemptionPct” este o variabilă egală cu 0,5 dacă articolul 405 alineatul (3) din Regulamentul (UE) nr. 575/2013 se aplică pozițiilor din securitizare pentru care se calculează ponderea de risc suplimentară, și egală cu 0 dacă această exceptare nu se aplică.

         Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iunie 2014.

            Pentru Comisie

            Președintele

         José Manuel BARROSO

      (1)  JO L 176, 27.6.2013, p. 1.

      (2)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      (3)  Directiva 2006/48/CE a Parlamentului European și a Consiliului din 14 iunie 2006 privind inițierea și exercitarea activității instituțiilor de credit (JO L 177, 30.6.2006, p. 1).

      (4)  http://www.eba.europa.eu/documents/10180/106202/Guidelines.pdf


title: Regulamentul de punere în aplicare (UE) nr. 1120/2011 al Comisiei din 31 octombrie 2011 de înregistrare a unei denumiri în Registrul denumirilor de origine protejate și al indicațiilor geografice protejate [Carciofo Brindisino (IGP)]

text:
               8.11.2011

               RO

               Jurnalul Oficial al Uniunii Europene

               L 289/12

         REGULAMENTUL DE PUNERE ÎN APLICARE (UE) NR. 1120/2011 AL COMISIEI
   din 31 octombrie 2011
   de înregistrare a unei denumiri în Registrul denumirilor de origine protejate și al indicațiilor geografice protejate [Carciofo Brindisino (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Carciofo Brindisino” depusă de Italia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2011.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 29, 29.1.2011, p. 27.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Carciofo Brindisino (IGP)


title: Regulamentul de punere în aplicare (UE) 2017/472 al Comisiei din 15 martie 2017 de modificare a Regulamentului de punere în aplicare (UE) 2016/2080 în ceea ce privește perioadele de depunere a ofertelor

text:
               18.3.2017

               RO

               Jurnalul Oficial al Uniunii Europene

               L 73/5

         REGULAMENTUL DE PUNERE ÎN APLICARE (UE) 2017/472 AL COMISIEI
   din 15 martie 2017
   de modificare a Regulamentului de punere în aplicare (UE) 2016/2080 în ceea ce privește perioadele de depunere a ofertelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 28,
   întrucât:

               (1)

               Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație. El prevede două invitații parțiale de participare la licitație pe lună, cu excepția lunilor august și decembrie.

               (2)

               Experiența dobândită în urma invitațiilor parțiale de participare la licitație puse în aplicare până în prezent a arătat un interes limitat pentru licitație în condițiile actuale de piață. Prin urmare, este oportun să se reducă numărul perioadelor în care pot fi depuse ofertele la una pe lună. Pe baza unei analize cost-beneficiu, nu mai este justificat să se prevadă o astfel de perioadă în luna august.

               (3)

               Prin urmare, Regulamentul de punere în aplicare (UE) 2016/2080 ar trebui modificat în consecință.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   La articolul 2 din Regulamentul de punere în aplicare (UE) 2016/2080, alineatul (2) se înlocuiește cu următorul text:

      „(2)   Perioadele în care pot fi depuse oferte ca răspuns la invitațiile parțiale ulterioare încep în prima zi lucrătoare de după încheierea perioadei precedente. Ele se încheie la ora 11.00 (ora Bruxelles-ului) în cea de a treia zi de marți a fiecărei luni. Cu toate acestea, perioada care începe în iulie se încheie la ora 11.00 (ora Bruxelles-ului) în cea de a treia zi de marți a lunii septembrie și nicio perioadă nu începe în luna august. În luna decembrie, perioada se încheie la ora 11.00 (ora Bruxelles-ului) în cea de a doua zi de marți. În cazul în care ziua de marți este zi de sărbătoare legală, termenul este ziua lucrătoare precedentă la ora 11.00 (ora Bruxelles-ului).”

   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 347, 20.12.2013, p. 671.

      (2)  JO L 206, 30.7.2016, p. 71.

      (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) nr. 117/2013 al Comisiei din 8 februarie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               9.2.2013

               RO

               Jurnalul Oficial al Uniunii Europene

               L 38/17

         REGULAMENTUL DE PUNERE ÎN APLICARE (UE) NR. 117/2013 AL COMISIEI
   din 8 februarie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 februarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  45,0

                  PS

                  160,8

                  TN

                  79,3

                  TR

                  114,5

                  ZZ

                  99,9

                  0707 00 05

                  EG

                  200,0

                  TR

                  166,7

                  ZZ

                  183,4

                  0709 91 00

                  EG

                  238,2

                  ZZ

                  238,2

                  0709 93 10

                  MA

                  42,1

                  TR

                  131,4

                  ZZ

                  86,8

                  0805 10 20

                  EG

                  51,6

                  IL

                  64,5

                  MA

                  54,7

                  TN

                  49,1

                  TR

                  61,0

                  ZZ

                  56,2

                  0805 20 10

                  IL

                  130,2

                  MA

                  93,2

                  ZZ

                  111,7

                  0805 20 30, 0805 20 50, 0805 20 70, 0805 20 90

                  IL

                  94,4

                  KR

                  134,2

                  MA

                  120,8

                  TR

                  80,5

                  ZZ

                  107,5

                  0805 50 10

                  EG

                  83,9

                  TR

                  70,5

                  ZZ

                  77,2

                  0808 10 80

                  CN

                  99,8

                  MK

                  26,7

                  US

                  148,6

                  ZZ

                  91,7

                  0808 30 90

                  CN

                  51,3

                  TR

                  158,2

                  US

                  140,7

                  ZA

                  100,4

                  ZZ

                  112,7

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 192/2013 al Comisiei din 5 martie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               6.3.2013

               RO

               Jurnalul Oficial al Uniunii Europene

               L 62/25

         REGULAMENTUL DE PUNERE ÎN APLICARE (UE) NR. 192/2013 AL COMISIEI
   din 5 martie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  82,8

                  MA

                  58,9

                  TN

                  87,6

                  TR

                  100,6

                  ZZ

                  82,5

                  0707 00 05

                  EG

                  191,6

                  MA

                  170,1

                  TR

                  176,5

                  ZZ

                  179,4

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,5

                  TR

                  131,1

                  ZZ

                  89,3

                  0805 10 20

                  EG

                  50,5

                  IL

                  71,4

                  MA

                  49,4

                  TN

                  56,3

                  TR

                  62,7

                  ZZ

                  58,1

                  0805 50 10

                  TR

                  75,6

                  ZZ

                  75,6

                  0808 10 80

                  AR

                  115,2

                  BR

                  110,3

                  CL

                  115,2

                  CN

                  78,5

                  MK

                  31,3

                  US

                  164,6

                  ZZ

                  102,5

                  0808 30 90

                  AR

                  121,2

                  CL

                  175,5

                  TR

                  179,9

                  US

                  185,0

                  ZA

                  108,9

                  ZZ

                  154,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.